ID-DEĊIŻJONI TAL-KUMMISSJONI
tat-2 ta' Frar 2005
li temenda l-Annessi I u II tad-Deċiżjoni 2002/308/KE li tistabbilixxi listi ta' żoni approvati u farms approvati rigward waħda jew iżjed mill-mard tal-ħut settiċemija virali emorraġika (VHS) u nekrosi ematopojetika infettiva (IHN)
(innotifikata taħt in-numru tad-dokument C(2005) 188)
(Test b'rilevanza għaż-ŻEE)
(2005/107/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 91/67/KEE tat-28 ta' Jannar 1991 dwar il-kondizzjonijiet tas-saħħa ta' l-annimali li jirregolaw it-tqegħid fis-suq ta' annimali u prodotti ta' l-akkwakultura (1), u partikolarment l-Artikoli 5 u 6 tagħha,
Billi:
(1)
Id-Deċiżjoni tal-Kunsill 2002/308/KE (2) tistabbilixxi l-listi ta' żoni approvati u fish farms approvati li qegħdin f'żoni mhux approvati rigward ċertu mard tal-ħut.
(2)
Franza ssottomettiet il-ġustifikazzjonijiet biex ċerti żoni fit-territorju tagħha jingħataw l-għarfien bħala żoni approvati rigward il-VHS u l-IHN. Id-dokumentazzjoni mogħtija turi li dawk iż-żoni jissodisfaw il-kondizzjonijiet ta' l-Artikolu 5 tad-Direttiva 91/67/KEE. Għalhekk huma jikkwalifikaw biex jingħataw l-għarfien ta' żoni approvati u għandhom jiżdiedu mal-lista ta' żoni approvati.
(3)
Id-Danimarka, Franza u l-Italja ssottomettew il-ġustifikazzjonijiet biex ċerti fish farms fit-territorju tagħhom jingħataw l-għarfien bħala farms approvati f'żoni mhux approvati rigward il-VHS u l-IHN. Id-dokumentazzjoni mogħtija turi li dawk il-farms jissodisfaw il-kondizzjonijiet ta' l-Artikolu 6 tad-Direttiva 91/67/KEE. Għalhekk huma jikkwalifikaw biex jingħataw l-għarfien ta' farm approvat f'żona mhux approvata u għandhom jiżdiedu mal-lista ta' farms approvati.
(4)
Id-Deċiżjoni tal-Kummissjoni 2003/634/KE tapprova u tagħmel listi ta' programmi sottomessi mill-Istati Membri (3) bil-għan li jiksbu l-għarfien bħala żoni approvati u farms approvati rigward il-VHS u l-IHN. L-Italja nnotifikat li żewġ programmi approvati b'dik id-Deċiżjoni ġew finalizzati. Id-dokumentazzjoni mogħtija turi li razzett minnhom jikkwalifika għall-għarfien bħala razzett approvat f'żona mhux approvata u għandu jkun miżjud mal-lista ta' farms approvati, waqt li żona minnhom tikkwalifika għall-għarfien bħala żona approvata u għandha tkun miżjuda mal-lista ta' żoni approvati.
(5)
Id-Deċiżjoni 2002/308/KE għandha għalhekk tiġi emendata f'dak is-sens.
(6)
Il-miżuri mniżżla f'din id-Deċiżjoni huma konformi ma' l-opinjoni tal-Kumitat Permanenti dwar il-Katina Alimentari u s-Saħħa ta' l-Annimali,
ADOTTAT DIN ID-DEĊIŻJONI:
Artikolu 1
Id-Deċiżjoni 2002/308/KE hija emendata kif ġej:
1.
It-test fl-Anness I għal din id-Deċiżjoni jieħu post l-Anness I.
2.
It-test fl-Anness II għal din id-Deċiżjoni jieħu post l-Anness II.
Artikolu 2
Din id-Deċiżjoni hija indirizzata lill-Istati Membri.
Magħmula fi Brussell, fit-2 ta' Frar 2005.